Dramatiese foto’s van Somerset-Wes-brandFoto: Justin Sullivan/Sullivan Photography Theo Layne, woordvoerder van Kaapstad se brand-en-reddingsdienste, het aan Maroela Media gesê die brand het nog nie drasties versprei nie, maar hulle is bekommerd, aangesien die wind spoed opgetel het. “Daar is steeds ongeveer 120 brandbestryders wat probeer om die brand onder beheer te kry en hulle sal deur die nag werk om dit te doen.” Die brand woed sedert Dinsdagoggend in die Helderberg-area. Minstens sewe eiendomme is reeds in die brand beskadig, terwyl ŉ uitgebreide plantegroei-gebied ook reeds deurgeloop het. Die onderstaande foto’s is die afgelope twee dae deur Justin Sullivan van Sullivan Photography geneem en word met sy vergunning gepubliseer. Besoek sy Facebook-blad en webtuiste.